
Dok.: Vedlegg 1: Studieplan Bachelor i teknisk bygningsvern og restaurering
Forslag til vedtak:

”Styret godkjenner studieplan for Bachelor i teknisk bygningsvern og restaurering, 180 studiepoeng ved Program for bygg og miljø”
NOTAT 
Bachelor i teknisk bygningsvern og restaurering er et studietilbud som planlegges som et nært samarbeid mellom Nidaros Domkirkes Restaureringsarbeider (NDR) og Program for bygg og miljø (BYG) ved HiST, AFT. 

NDR har tung kompetanse innen stein og mur, mens BYG har tilsvarende tung kompetanse på tre, arkitektur og planverk. Ved NDR er det etablert et håndverksmiljø med verksteder og mulighet for læring i praksis. Sammen med BYGs satsing innen bygningsvern og tradisjonsbyggerier, vil både det teoretiske grunnlaget og den praktiske tilnærmingen enkelt kunne gjennomføres på grunn av at begge institusjoner er lokalisert på Kalvskinnet i Trondheim. Man kan her etablere et læringsmiljø på linje med Dacapo Håndverksskole i Mariestad som fra 01.01.2005 ble underlagt Universitetet i Gøteborg. 

Saken er tidligere behandlet i Avdelingsstyret den 6. desember 2005 (AS-sak 29/05), og det gjenstår bare godkjenning av studieplanen som er utarbeidet av BYG og NDR i henhold til retningslinjer for programkvalitet ved HiST. 

